Iyun oyida Otabek Muhammadzohid jonli ijroda konsert beradi

Xonanda Otabek Muhammadzohid 15—16-iyun kunlari “Istiqlol” san’at saroyida yakkaxon konsert dasturini taqdim etadi.

Ta’kidlash joiz, Otabek Muhammadzohid konsert dasturini jonli ijroda o‘tkazishni rejalashtirgan. Konsert repertuarida 26 ta qo‘shiq kuylanishi ko‘zda tutilgan bo‘lib, uning 15 taga yaqini yangi taronadir. Ular orasidan Yevropa va Sharq (turk, ozarbayjon, ingliz va Otabek Muhammadzohid so‘zi va musiqasi bilan rus tilida) qo‘shiqlari ham joy olgan.
Konsertda san’at ostonasiga endigina qadam qo‘yib kelayotgan yosh iste’dod sohibi, xonanda shogirdlaridan biri Eldorbek Maqsudovning ham katta sahnada ilk bor jonli ijroda qo‘shiq kuylashi mo‘ljallanmoqda.
Ayni vaqtda ushbu konsertga tayyorgarlik ko‘rilmoqda. Farg‘ona shahrida Otabek Muhammadzohidning 26 kishidan iborat sozandalari, shuningdek, barcha guruh a’zolari birgalikda mehnat qilmoqda.